वैदेशिक रोजगारीको क्रममा हुने धेरै जसो उजुरीहरूलाई नियाल्ने हो भने सबैभन्दा बढी उजागर गरिएका उजुरी र पीडा म्यानपावर कम्पनी र उनीहरूसँग सम्बन्धित दर्तावाला वा दर्ता नभएका ऐजेन्ट र रोजगारीको प्रक्रियाको क्रममा बहकाउने र गलत सूचना प्रदान गर्ने व्यक्तिहरूका विरुद्धमा हुने गर्दछ। वैदेशिक रोजगार ऐन २०६४ को दफा ४३ देखि दफा ५७ सम्मका कसुर गरेमा दण्ड तथा जरिवानाको व्यवस्था गरेको छ।
